CONTRACT DE PRESTĂRI SERVICII

” Documentație tehnico-economică - faza Studiu de Fezabilitate, pentru investiția: „Construire clădire arhivă” 
    1. Preambul

In temeiul Legii nr.98/2016 privind achizițiile publice și a H.G nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publica/acordului- cadru din legea 98/2016 privind achizițiile publice, s-a încheiat prezentul contract de prestare servicii,
        Având în vedere Codul de angajament AAB5B48C2M9 prin care s-au rezervat credite de angajament, informații ce se regăsesc în Documentul de fundamentare, înregistrat sub nr.27135 din 30.06.2026.
    Între
    JUDEŢUL VASLUI, adresa sediului: Consiliul județean Vaslui,  municipiul Vaslui, str. Ştefan cel Mare, nr. 79, cod poștal 730168, județul Vaslui, România, telefon 0235/361089, cod fiscal 3394171, reprezentat prin domnul Ciprian – Ionuț TRIFAN – Președinte al Consiliului Județean, în calitate de achizitor, pe de o parte,
    și
...............................................  adresa sediului :  ....................................; telefon/fax ............................, E-mail: ...................................   număr de înmatriculare .........................., cod fiscal ......................................., cont trezorerie ......................................................, deschis la  .................................., reprezentata prin ....................................... ,  în calitate de prestator, pe de altă parte.

    2. Definiții 
    2.1. - In prezentul contract următorii termeni vor fi interpretați astfel:

    a. contract - prezentul contract si toate anexele sale;

    b. achizitor si prestator - părțile contractante, așa cum sunt acestea numite în prezentul contract;

    c. prețul contractului - prețul plătibil prestatorului de către achizitor, în baza contractului, pentru îndeplinirea integrala si corespunzătoare a tuturor obligațiilor asumate prin contract;

    d. servicii - activitățile a căror prestare face obiectul contractului;

    e. produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza în legătura cu serviciile prestate conform contractului;
    f. forța majora - un eveniment mai presus de controlul parților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustiva, ci enunțiativa. Nu este considerat forța majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

    g. zi - zi calendaristica; an - 365 de zile.

    3. Interpretare

    3.1. - In prezentul contract, cu excepția unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezintă zile calendaristice daca nu se specifica în mod diferit.

Clauze obligatorii

    4. Obiectul principal al contractului

    4.1. - Prestatorul se obligă să presteze : Servicii  de realizare a documentației tehnico-economică - faza Studiu de Fezabilitate, pentru investiția „Construire clădire arhivă”, în perioada/perioadele convenite, cu respectarea legislației în domeniu și reglementărilor tehnice în vigoare și în conformitate cu obligațiile asumate prin prezentul contract, inclusiv anexele acestuia.
    4.2.-Obiectul general al contractului de prestări servicii ce urmează a fi atribuit constă în elaborarea documentației tehnice-faza Studiu de Fezabilitate, în vederea stabilirii indicatorilor tehnico-economici ai investiției.

    4.3.-(1)Obiectivele specifice ale contractului constau în: Elaborarea Temei de proiectare, Elaborarea documentației tehnico-economice, faza Studiu de Fezabilitate, potrivit H.G. nr.907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.
            -(2) Documentațiile ce vor fi elaborate  în cadrul contractului de prestări servicii sunt următoarele:

a) Întocmirea Temei de proiectare; 

b) Elaborarea Studiului de Fezabilitatea
    b1- întocmirea documentației necesare pentru obținerea Certificatului de Urbanism;        

    b.2-întocmirea documentațiilor ce stau la baza emiterii avizelor și acordurilor impuse prin certificatul de urbanism, precum si alte documentații suport, după caz;

    b.3-obținerea în numele beneficiarului, a CU, avizelor și acordurilor solicitate prin Certificatul de Urbanism, verificate prin verificatorii de proiecte, inclusiv avizele/acordurile/autorizațiile obținute de la instituțiile/organismele avizatoare;
    b.4- elaborare studii de teren: studiul topografic, se va preda avizat de către OCPI; studiul geotehnic verificat la exigența Af. Va cuprinde planuri cu amplasamentul forajelor, fișelor complexe cu rezultatele determinărilor de laborator, analiza apei subterane.
    b.5- studiul de fezabilitate se va elabora conform prevederilor H.G nr. 907/2016, cu modificările și completările ulterioare și va conține în mod obligatoriu:

a)- devizul general, devize pe obiect;

b)- analiza cost-beneficiu și fundamentarea rezonabilității costurilor, inclusiv documentele ce fundamentează costurile (oferte de preț echipamente, liste de cantități și prețuri unitare provenite din surse verificabile si obiective
     4.4.- Prestatorul se obligă să presteze serviciile conform prevederilor din caietul de sarcini, în perioada/perioadele convenite și în conformitate cu obligațiile asumate prin prezentul contract.
    5. Prețul contractului și modalitățile de plată
    5.1. – Achizitorul se obligă să plătească prețul convenit în prezentul contract pentru serviciile prestate și recepționate, în condițiile și prin modalitățile de plată stabilite prin prezentul contract și anexele acestuia.

    5.2. - Prețul  convenit pentru îndeplinirea contractului, plătibil prestatorului de către achizitor, este in valoare totală de ........................... lei, la care se adaugă TVA in valoare de ................ lei. 

    5.3 -  Prețul va include toate cheltuielile necesare pentru execuția contractului, conform centralizatorului de preturi - anexa la contract. Plățile se vor efectua după aprobarea rapoartelor de activitate și semnarea proceselor-verbale de recepție și reprezintă valorile maxime pe care Achizitorul le poate deconta pe baza documentelor justificative depuse.
    5.4. – Pentru îndeplinirea prezentului contract nu se acordă avans prestatorului.
    6. Durata contractului

    6.1. Durata prezentului contract este de la semnarea acestuia de către ambele părți și până la restituirea garanției de bună execuție.

    6.2. ( 1) Perioada estimativă de prestare a servicilor este de aproximativ 65 zile, pe etape, după cum urmează:
	Etapă
	Denumirea documentație 
	Intervalul de timp planificat pentru realizarea activităților

	
	
	

	Etapa I
	Elaborarea Temei de proiectare – întocmită potrivit H.G. nr.907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.
	5 zile
De la data emiterii Ordinului de Începere pentru Etapa 1

	Etapa a II-a
	Elaborarea Studiului de Fezabilitatea

verificat în condițiile Legii nr. 10/1995, privind calitatea în construcții, cu modificările și completările ulterioare 


	65 zile
De la data emiterii Ordinului de Începere pentru Etapa 2


    6.3.- În cazuri excepționale, dacă se impune pentru ducerea la îndeplinire a contractului și numai cu acordul Achizitorului, durata contractului se poate prelungi prin act adițional, fără majorarea valorii contractului.
    6.4. – Prezentul contract încetează să producă efecte la data îndeplinirii, de către ambele părţi contractante a obligaţiilor ce le revin conform contractului și restituirea garanției de bună execuție.
    7. Executarea contractului

    7.1. - Executarea contractului începe de la data semnării de către ambele părți.
    7.2 - Prestarea serviciilor se va efectua în  termenele prevăzute  la art.6.2 din contract de la emiterea Ordinului de începere.

    8. Documentele contractului

    8.1. - Documentele contractului sunt următoarele, enumerarea stabilind și ordinea de precedență (cel puţin):
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) angajament/angajamente terț/terți susținător/susținători împreună cu anexele acestora; (daca este cazul)
d ) contractele cu subcontractanţii, (dacă este cazul)

e) acordul de asociere, (dacă este cazul)

f) instrumentul de garantare pentru constituirea garanției de bună execuție, dacă este cazul.

    8.2.- Documentele contractului constituie anexe-părți integrante a prezentului contract.
    8.3.- Orice contradicție ivită între documentele contractului se va rezolva prin aplicarea ordinei de prioritate stabilită la art.8.1. În cazul în care, pe parcursul îndeplinirii contractului, se constată faptul că anumite elemente sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.
    9. Obligațiile principale ale prestatorului

9.1. –(1) Prestatorul se obligă să presteze serviciile la standardele si performantele prevăzute în caietul de sarcini anexă la contract, în conformitate cu prevederile legislației și reglementărilor tehnice în vigoare în domeniu;

9.2. să realizeze activitățile în cadrul Contractului în conformitate cu cerințele legislației aplicabile obiectivului de investiție pentru care se solicită realizarea documentațiilor tehnico-economice, a reglementărilor tehnice în vigoare și a prevederilor prezentului Caiet de Sarcini;
9.3. să realizeze și actualizarea Planului de lucru pentru derularea activităților în cadrul Contractului în conformitate cu cerințele din Caietul de sarcini;

9.4. să pună la dispoziția achizitorului în timp util a tuturor documentelor, conform cerințelor din prezentul caiet de sarcini;

9.5. să actualizeze calculelor, desenelor și specificațiilor pentru a reflecta toate revizuirile, inclusiv toate cerințele și informațiile furnizate de terțe părți (autorități, subcontractori, etc.);

9.6. să elaboreze documentațiile tehnico-economice astfel încât să țină seama de cerințele de accesibilitate ale persoanelor cu dizabilități sau de conceptul de proiectare pentru toate categoriile de utilizatori;

9.7 prezentarea documentațiilor tehnice și a rapoartelor în formatul/formatele care să respecte cerințele stabilite prin reglementările tehnice și cele stabilite de achizitor;

9.8. să colaboreze cu personalul Achizitorului alocat pentru serviciile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback);

9.9. să efectueze serviciilor numai cu personal atestat, potrivit legii;

9.10. să asiste achizitorul și să pună la dispoziția acestuia documentele suport necesare în relația cu instituțiile abilitate în materie de control și asigurare a calității în construcții ;

9.11. relaționarea, în scris, cu toți factorii interesați (Achizitor, beneficiar final, autorități, verificatori, etc.) implicați în realizarea, avizarea sau autorizarea prestațiilor contractate aferente obiectivului, în vederea optimei efectuări a acestora;

9.12. punerea la dispoziția Achizitorului în timp util a tuturor documentelor, conform cerințelor din caietul de sarcini; 

9.13. In cazul in care, pe parcursul îndeplinirii contractului, se constata faptul ca anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.
9.14. – Prestatorul se obligă să demareze prestarea serviciilor imediat după primirea Ordinului de Începere  a contractului transmis de achizitor, pe durata prevazută la art.6. 
 
9.15 - (1) Documentația tehnico-economică va fi verificată de verificatori de proiecte atestați, în conformitate cu prevederile art.7 din H.G nr.742/2018 privind modificarea Hotărârii Guvernului nr.925/1995 pentru aprobarea Regulamentului de verificare și expertizare tehnică de calitate a proiectelor, a execuției lucrărilor și a construcțiilor. 

     (2) Activitatea de verificare tehnică prin verificatori atestați este în sarcina Prestatorului. 

     (3) Prestatorul va răspunde, prin verificatorii tehnici atestați angajați și de îndeplinirea următoarelor obligații: 

a. verificarea documentației tehnice pentru obținerea avizelor solicitate prin certificatul de urbanism; 

b. întocmirea, respectiv semnarea și ștampilarea referatul de verificare a proiectului care cuprinde, printre altele, date și informații referitoare la respectarea/nerespectarea, după caz, a reglementărilor tehnice și asigurarea cerințelor fundamentale aplicabile; 

c. semnarea și ștampilarea documentațiilor verificate dacă acestea sunt corespunzătoare din punctul de vedere al cerințelor stabilite în lege. 

     (4) La activitatea desfășurată prin verificatorii tehnici atestați, se vor avea în vedere și prevederile art.13 alin.(1), coroborate cu art.26 alin.(1) si art.30 din Legea nr.10/1995 privind calitatea in construcții, republicata, cu modificările și completările ulterioare. 

     (5) Verificatorii de proiecte trebuie să fie independenți față de specialiștii elaboratori ai proiectelor și să îndeplinească cerințele impuse de art.13 alin.(1) din Legea nr.10/1995 privind calitatea în construcții, republicată, cu modificările și completările ulterioare. În acest sens Prestatorul va completa o declarație care să evidențieze îndeplinirea acestei cerințe.
9.16. - Prestatorul se obligă să despăgubească achizitorul împotriva oricăror:

       (1) reclamații si acțiuni în justiție, ce rezulta din încălcarea unor drepturi de proprietate intelectuala (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătura cu obiectul contractului; si

       (2) daune-interese, costuri, taxe si cheltuieli de orice natura, aferente, cu excepția situației în care o astfel de încălcare rezulta din respectarea caietului de sarcini întocmit de către achizitor.

9.17. – (1) Prestatorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati impreuna cu prestatorul (asociati, subcontactori etc), in conformitate cu prevederile Legii nr. 319/2006 a securităţii şi sănătăţii în muncă si Hotărârii nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, precum si orice modificare legislativa aparuta pe timpul desfasurarii contractelor.

9.18. Conflictul de interese

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a Contractului de Servicii. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autoriţăţii Contractante, în termen de 3 zile de la apariţia acestuia. 

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, Achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a Contractul de Servicii, în condiţiile prevăzute la art. 11.3 din prezentul contract.
(4) Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv
 
9.19. (1) Toate documentațiile tehnice si rapoartele elaborate sau orice materiale pregătite de către prestator în executarea acestui contract vor fi proprietatea achizitorului.  Prestatorul se obligă să livreze aceste documente, în original,  achizitorului şi să nu le utilizeze pentru alte scopuri decât cele prevăzute în acest contract, cu excepția cazului în care achizitorul îl autorizează în scris în acest sens. 

(2) Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea achizitorului, care le poate utiliza, publica sau transfera după cum consideră necesar.

9.20. - Prestatorul rămâne răspunzător pentru orice încălcare a obligațiilor sale contractuale şi după încetarea contractului, pentru perioada prevăzută în acest sens de legislația românească aplicabilă.
 
9.21.- In cazul în care contractantul este o asociere, fiecare membru al asocierii prin prezenta agreează ca va fi răspunzător în mod solidar față de achizitor pentru orice obligație stipulata în prezentul contract precum și pentru luarea oricărei acțiuni sau oricăror inacțiuni, inclusiv pentru orice daune, pierderi sau costuri. 

    10. Obligațiile principale ale achizitorului

    10.1. - Achizitorul se obliga să recepționeze, potrivit clauzei 15, serviciile prestate în termenul convenit.

    10.2. - Achizitorul are obligația de a efectua plata către prestator in termen de 30 zile de la data primirii facturii pentru serviciile prestate, în baza proceselor-verbale de recepție a serviciilor și a documentelor anexate, conform prevederilor caietului de sarcini. 
    10.3. - Daca achizitorul nu onorează facturile în termen de 14 zile de la expirarea perioadei prevăzute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp.
    10.4.- Achizitorul monitorizează desfășurarea activităților prevăzute în contract.
    10.5.- Achizitorul pune la dispoziția Prestatorului toate informațiile disponibile pentru obținerea rezultatelor așteptate, iar acesta le va utiliza doar în scopul solicitat și cu păstrarea confidențialității.
    10.6.- Achizitorul va desemna și comunica către Prestator echipa/persoana responsabilă cu interacțiunea și suportul oferit Prestatorului.

    10.7.- Achizitorul va asigura toate resursele care sunt în sarcina sa pentru buna derulare a Contractului.

    10.8.- Achizitorul pune la dispoziția Prestatorului a tuturor informațiilor disponibile pentru obținerea rezultatelor așteptate;

    10.9.- Achizitorul pune la dispoziție a unui spațiu pentru derularea întâlnirilor de lucru și a ședințelor de analiză a progresului în cadrul Contractului;
    10.10.-Asigurarea tuturor resurselor care sunt în sarcina sa pentru buna derulare a Contractului;

    10.11.-Achitarea contravalorii tuturor taxelor pentru obținerea avizelor, acordurilor si autorizațiilor, plata acestora efectuându-se pe baza de documente justificative;

    10.12.-Organizarea recepțiilor la terminarea tuturor prestațiilor executate în conformitate cu prevederile prezentului Caiet de Sarcini;

    10.13.-Documentarea în scris a oricărui motiv de respingere a rezultatelor furnizate de Contractant în cadrul Contractului, prin raportare la prevederile legale, la reglementările tehnice în vigoare și la cerințele prezentului Caiet de Sarcini, după caz.

    11. Sancțiuni pentru neîndeplinirea culpabilă a obligațiilor
    11.1 – În cazul în care, din vina sa exclusivă, prestatorul nu îşi execută, execută cu întârziere sau execută necorespunzător obligațiile asumate prin prezentul contract, atunci achizitorul are dreptul de a deduce din prețul contractului, ca penalităţi o sumă echivalentă cu o cotă procentuală din prețul contractului, respectiv 0,04 % din prețul contractului fără TVA, pe fiecare zi întârziere până la îndeplinirea efectivă a obligațiilor sau, dacă este cazul, până la rezilierea contractului.
    11.2 - In cazul în care achizitorul nu onorează facturile în termenul prevăzut la art. 10.2., atunci acesta are obligația de a plăți, ca penalități, o suma echivalenta cu o cota procentuala din plata neefectuata, stabilita la 0,04 % pe zi de întârziere, pana la îndeplinirea efectiva a obligațiilor.

    11.3 - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept, fără nicio altă formalitate şi fără nicio altă procedură judiciară sau extrajudiciară, precum si dreptul de a pretinde plata de daune interese. Prezentul pact comisoriu îşi produce efectele de la data scadenţei obligaţiilor neefectuate. 

    11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea falimentului împotriva acestuia în condiţiile Legii nr.85/2014 privind procedurile de prevenire a insolventei si de insolventa, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

    11.5 – Părțile declara in mod expres ca accepta clauzele indicate la 11.3 si 11.4.

    11.6 - In cazul in care contractantul a invocat susținerea unui/unor terț/terți susținători privind îndeplinirea criteriilor referitoare la situația financiara si/sau criteriilor privind capacitatea tehnica si profesionala, contractantul si terțul/tertii sustinator/sustinatori raspund  in mod solidar pentru executarea contractului. Răspunderea solidara a terțului/terților susținator/susținatori se va angaja sub condiția neîndeplinirii de către acesta/aceștia a obligațiilor de susținere asumate prin angajament.

    11.7 – In cazul in care contractantul întâmpina dificultăți pe parcursul executării contractului, iar susținerea acordata de unul sau mai mulți terți vizează îndeplinirea criteriilor referitoare la capacitatea economica si financiara si/sau capacitatea tehnica si profesionala, terțul este obligat in baza actului juridic încheiat (angajamentul ferm) sa substituie contractantul pentru a duce la îndeplinire acea parte a contractului ce face obiectul angajamentului ferm.

  11.8 – Achizitorul are dreptul să urmărească orice pretenție la daune pe care contractantul ar putea sa le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice

    12. Garanția de bună execuție a contractului

    12.1 – (1) Prestatorul se obligă să constituie garanţia de bună execuţie a contractului, în cuantum de 5% din preţul contractului, ...........fără TVA, în termen de 5 zile lucrătoare de la semnarea contractului de către ambele părți și anterior emiterii de către Achizitor a ordinului administrativ de începere. 
                (2)Garanţia se va constitui prin una din următoarele modalități:(va fi comunicată de prestator înainte de semnarea contractului):
     a)
virament bancar;

b)
instrumente de garantare emise în condiţiile legii astfel:

(i)scrisori de garanţie emise de instituţii de credit bancare din România sau din alt stat;

(ii)scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii)asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)
depunerea la casierie a unor sume în numerar dacă valoarea este mai mică de 5.000 lei;

d)
reţineri succesive din sumele datorate pentru facturi parţiale, în cazul garanţiei de bună execuţie;

e)
combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie. 
În cazul constituirii garanției de bună execuție prin rețineri succesive, prestatorul are obligația de a deschide un cont la dispoziția achizitorului, la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către prestator în contul de disponibil astfel deschis va fi de 0,5% din prețul contractului de achiziție publică, fără TVA. Pe parcursul îndeplinirii contractului, achizitorul urmează să alimenteze contul de disponibil prin rețineri succesive din sumele datorate şi cuvenite prestatorului până la concurența sumei stabilită drept garanție de bună execuție în contractul de achiziție publică și va înștiința prestatorul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele prestatorului pot fi dispuse plăți atât de către prestator, cu avizul scris al achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul de disponibil prevăzut mai sus este purtător de dobândă în favoarea prestatorului.

(3) Garanția de bună execuție se constituie de către Prestator în scopul asigurării Achizitorului de îndeplinirea cantitativa, calitativa si in perioada convenita a contractului.

(4) Garanția astfel constituita este destinata acoperirii eventualelor prejudicii suferite de achizitor in executarea prezentului Contract de Servicii sau in cazul rezilierii contractului din motive imputabile Prestatorului, precum și în cazul prejudiciilor produse din vina Prestatorului in executarea Serviciilor prevăzute în contract ori in alte situații prevăzute de lege. In cazul in care prejudiciul produs Achizitorului este mai mare decât cuantumul Garanției de buna execuție, Prestatorul este obligat să despăgubească Achizitorul integral si întocmai.

(5) Perioada de valabilitate a garanției de bună execuție trebuie să acopere perioada de valabilitate a contractului de servicii.

(6) În cazul prelungirii perioadei de prestare, Prestatorul se obligă să prelungească corespunzător perioada de valabilitate a garanției de bună execuție.
    12.2 -  Achizitorul are dreptul de a emite pretenții asupra garanției de bună execuție, în limita prejudiciului creat, dacă prestatorul nu îşi execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru prestatorului, precizând totodată obligațiile care nu au fost respectate.   

    12.3 – Achizitorul se obligă să restituie garanția de bună execuție, în termen de 14 zile de la data îndeplinirii de către prestator a obligațiilor asumate prin contractul de achiziție publica, daca beneficiarul nu a ridicat pana la acea data pretenții asupra ei.     
    12.4. – În cazul în care prestatorul nu constituie garanția de bună execuție în termen de 5 zile lucrătoare de la data semnării contractului de către ambele părți contractante, autoritatea contractanta are dreptul sa rezilieze prezentul contract, de plin drept, fără nicio alta formalitate prealabila de punere in întârziere, fără necesitatea unei alte formalități şi fără intervenția vreunei autorități sau instanțe de judecată

    12.5. - In situația în care pe perioada derulării Contractului de Servicii este executata Garanția de buna execuție parțial sau în întregime, Prestatorul are obligația ca in termen de maximum 5 zile de la data executării acesteia sa reîntregească valoarea sa.

    12.6. -  In situația neîndeplinirii obligațiilor prevăzute la articolul 12.5, achizitorul este îndreptățit sa rezilieze Contractul de Servicii de plin drept, printr-o notificare scrisă adresată prestatorului, fără necesitatea unei alte formalităţi și fără intervenția vreunei autorităţi sau instanţe de judecată.

 13. Alte responsabilități ale prestatorului

    13.1. - (1) Prestatorul are obligația de a executa serviciile prevăzute în contract cu profesionalismul si promptitudinea cuvenite angajamentului asumat şi în conformitate cu prevederile caietului de sarcini și ale legislației și reglementărilor tehnice în vigoare în domeniu.
    (2) Prestatorul se obliga sa supravegheze prestarea serviciilor, sa asigure resursele umane, materialele, instalațiile, echipamentele si orice alte asemenea, fie de natura provizorie, fie definitiva, cerute de/si pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

    13.2. - Prestatorul este pe deplin responsabil pentru execuția serviciilor în conformitate cu termenul de prestare convenit, cu prevederile caietului de sarcini și ale legislației și reglementărilor tehnice în vigoare în domeniu. Totodată, este răspunzător atât de siguranța tuturor operațiunilor si metodelor de prestare utilizate, cât și de calificarea personalului folosit pe toata durata contractului.

    13.3. - Prestatorul se obligă să remedieze, pe cheltuiala proprie, la cererea achizitorului şi în termenul indicat de acesta, orice deficiență în prestarea serviciilor cauzată de neîndeplinirea sau îndeplinirea necorespunzătoare a obligațiilor sale contractuale. 

    13.4. - Prestatorul este obligat să respecte instrucțiunile transmise de către achizitor, ca şi cum acestea ar fi parte a contractului însuşi, clauzele prezentului contract fiind aplicabile în integralitate.  

    13.5. - Prestatorul este pe deplin responsabil pentru calitatea documentațiilor elaborate ce fac obiectul prezentului contract și garantează cu privire la conformitatea documentațiilor, raportată la  procedurile/instrucțiunile finanțatorului și la legislația in domeniu.

    13.6. – Prestatorul este obligat să asigure disponibilitatea tuturor informațiilor și documentelor referitoare la derularea prezentului contract cu ocazia misiunilor de control desfășurate de Autoritatea de Management/Organismul Intermediar sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

   14. Alte responsabilități ale achizitorului

    14.1. - Achizitorul se obliga sa pună la dispoziția prestatorului orice facilitați si/sau informații pe care acesta le-a cerut si pe care le considera necesare îndeplinirii contractului.

    15. Recepție si verificări

    15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.

    15.2. - Verificările vor fi efectuate în conformitate cu prevederile din prezentul contract și cu cerințele din  caietul de sarcini. Achizitorul are obligația de a notifica prestatorului identitatea reprezentanților săi împuterniciți pentru acest scop.

    15.3.  Documentațiile elaborate vor  fi predate spre analiză, avizare și înregistrate  la registratura achizitorului, pe bază de Proces-verbal de predare primire, cu adresă de înaintare cupă cum urmează :

a)Tema de proiectare
Documentația se va prezenta în 2 (două) exemplare originale identice și 1 (un) exemplar pe suport electronic scanat după original

b)Documentația pentru obținerea:

- Certificatului de Urbanism, in 2 (doua) exemplare originale identice și 1 (un) exemplar pe suport electronic scanat după original.

- avizelor și acordurilor solicitate in Certificatul de Urbanism, în 2 (două) exemplare originale identice și un exemplar în format electronic (pdf. si dwg.);

- Avizele și acordurile într-un singur exemplar original.

Documentația se va preda verificată de verificatorii tehnici atestați.

c)Studiul topografic
Documentația vizată de OCPI, se va prezenta în 2 (două) exemplare originale identice și 1 (un) exemplar pe suport electronic scanat după original, în coordonate STERO 70 (cu puncte având coordonate XYZ)

Studiul geotehnic

Documentația, verificată la cerința Af, se va prezenta în 2 (două) exemplare originale identice și 1 (un) exemplar pe suport electronic scanat după original.

d)Studiul de fezabilitate

Documentația se va prezenta în 3 (trei) exemplare originale identice și 1 (un) exemplar pe suport electronic scanat după original, 1 ex editabil.

Documentația se va preda verificată de verificatorii tehnici atestați, împreună cu referatele de verificare.
15.4. Acceptarea rezultatelor/livrabilelor obținute din derularea Contractului se finalizează prin semnarea procesului verbal de recepție. 
15.5.-În cazul în care în cadrul procedurilor de recepții se fac observații, Prestatorul va proceda la refacerea, completarea sau înlocuirea documentațiilor necorespunzătoare şi/sau completarea lipsurilor cantitative şi calitative în conformitate cu solicitările achizitorului, fără costuri suplimentare pentru Achizitor.

        16. Începere, finalizare, întârzieri, sistare

    16.1. - (1) Prestatorul are obligația de a începe prestarea serviciilor în timpul cel mai scurt posibil de la emiterea Ordinului de începere de către Achizitor.

        (2) In cazul în care prestatorul suferă întârzieri si/sau suporta costuri suplimentare, datorate în exclusivitate achizitorului, părțile vor stabili de comun acord:

       a) prelungirea perioadei de prestare a serviciului; si

       b) totalul cheltuielilor aferente, daca este cazul, care se vor adăuga la prețul contractului.

    16.2. - (1) Serviciile prestate în baza contractului sau, daca este cazul, oricare faza a acestora prevăzută a fi terminata într-o perioada stabilita trebuie finalizate în termenul convenit de părți, termen care se calculează de la data începerii prestării serviciilor.

    (2) In cazul în care:

       a) orice motive de întârziere, ce nu se datorează prestatorului; sau

       b ) alte circumstanțe neobișnuite, susceptibile de a surveni altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare si vor semna un act adițional.

    16.3. - Daca pe parcursul îndeplinirii contractului prestatorul nu respecta termenul de prestare, acesta are obligația de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părților, prin act adițional.
    16.4.- Achizitorul va considera serviciile din cadrul Contractului finalizate în momentul în care: 

(1)Prestatorul a realizat toate activitățile planificate a fi realizate până la data finalizării și toate cerințele cuprinse în Caietul de Sarcini au fost îndeplinite. Finalizarea activităților este asimilată cu realizarea tuturor activităților necesare în conformitate cu prevederile Caietului de Sarcini, astfel încât achizitorul și alți factori interesați să poată utiliza documentațiile tehnico-economice conform scopului și prevederilor legale aplicabile (inclusiv activitățile incidentale pe care Contractul le implică, ca de exemplu raportarea în cadrul Contractului). 

(2) Prestatorul a remediat toate defectele care au fost identificate ca reprezentând un impediment fie pentru achizitor în utilizarea documentațiilor tehnico- economice elaborate în cadrul Contractului fie pentru alți factori interesați în realizarea activităților lor. Defectul este considerat ca fiind o parte a rezultatului serviciilor, respectiv a documentațiilor tehnico-economice, care nu este în conformitate cu legea și reglementările tehnice aplicabile precum și cerințele Caietului de Sarcini. 

(3)Toate documentațiile tehnico-economice elaborate au fost aprobate de achizitor, pe baza cerințelor incluse în Contract. 

    16.5. - In afara cazului în care achizitorul este de acord cu o prelungire a duratei, orice întârziere în îndeplinirea contractului da dreptul achizitorului de a solicita penalități prestatorului.

    17. Ajustarea prețului contractului

    17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiara, anexa la contract.
    17.2 – Prețul contractului poate fi ajustat, în condițiile art.221 din Legea nr.98/2016 privind achizițiile publice, numai in cazul in care au loc modificări legislative  sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflecta in creșterea/ diminuarea costurilor pe baza cărora s-a fundamentat prețul contractului.
    18. Clauze de revizuire si de modificare a contractului
    18.1. - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora si care nu au putut fi prevăzute la data încheierii contractului.

   18.2. - Modificarea nu va privi acele clauze a căror modificare ar conduce la crearea unui avantaj in comparație cu ceilalți ofertanți.

    18.3. - Modificarea contractului se va putea efectua în condițiile prevăzute la art. 221 din Legea nr. 98/2016 privind achizițiile publice.
   19. Încetarea contractului

   19.1.- Prezentul contract încetează, în condițiile legii, prin executarea, de către ambele părţi, a tuturor obligaţiilor ce le revin conform contractului, prin acordul partilor sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

   19.2. – Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:


a) Prestatorul nu își îndeplinește obligațiile în conformitate cu termenele asumate prin prezentul Contract;

b) Prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat. 
c) Prestatorul cesionează Contractul de servicii sau subcontractează fără a avea acordul scris al Achizitorului;

d)Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

e) Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la prezentul Contract;

h) Apariţia oricărei alte incapacităţi legale care să împiedice executarea Contractului de servicii;

i) Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele;
j) împotriva Prestatorului a fost pronuntata o hotarâre având autoritate de lucru judecat cu privire la frauda, coruptie, implicarea într-o organizatie criminala sau orice alta activitate ilegala în dauna intereselor financiare ale CE; 

k) valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;

l) aparitia oricarei alte incapacitati legale care sa împiedice executarea Contractului;
     19.3. - Oricare dintre părţi încalcă prevederile Contractului de servicii prin neîndeplinirea  unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de servicii.

     19.4. - Despăgubirile pot fi:

a) Despăgubiri Generale; si/sau

b) Penalităţi contractuale.

     19.5. - Dacă achizitorul reziliază contractul de servicii, are dreptul la daune-interese și va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit.

    19.6. - În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului sau poate executa garanţia de bună execuţie, în conformitate cu prevederile art. 12.

    19.7. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.
    19.8. - Suspendarea Contractului de servicii
a) În cazul în care executarea Contractului de servicii este viciată de erori substanțiale, nereguli sau de fraudă, Achizitorul va suspenda executarea Contractului de servicii.
b) În cazul în care erorile substanţiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.
    19.9.- Încetarea Contractului de servicii din iniţiativa Prestatorului
(1) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îşi îndeplineşte obligaţia de plată către Prestator a sumelor datorate acestuia, după expirarea termenului limită prevăzut in prezentul contract.

b) nu îşi îndeplineşte una sau mai multe din obligaţiile sale, cu privire la care a fost  notificat în mod repetat; 

c) suspendă prestarea serviciilor pentru mai mult de 90 zile pentru motive nespecificate în Contractul de servicii, sau independente de culpa Prestatorului;

(2) Rezilierea nu va afecta nici un alt drept al Achizitorului sau al Prestatorului dobândit în temeiul Contractului de servicii.

    19.10. – Partile declara in mod expres ca accepta clauzele indicate la 19.3.
    19.11. -  Achizitorul are dreptul de a denunta unilateral contractul in cazul aparitiei unei situatii pentru care se aplica prevederile art. 222 din legea  nr. 98/2016 privind achizitiile publice.

    19.12. – (1) Achizitorul îşi rezervă dreptul de a denunţa unilateral contractul  în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

a) – la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

b) – la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

c) – la sistarea, sau după caz, rezilierea contractului de finanţare a proiectului în cadrul căruia se realizează prezentul contract.

        
(2) – În cazurile prevazute la alin. (1), Prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

     19.13. -  Fara a aduce atingere dispozitiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, achizitorul are dreptul de a denunta unilateral contractul in perioada de valabilitate a acestuia in una din urmatoarele situatii:


a) prestatorul se afla, la momentul atribuirii contractului, in una din situatiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizitiile publice;


b) contractul nu ar fi trebuit atribuit prestatorului, avand in vedere o incalcare grava a obligatiilor care rezulta din legislatia  europeana relevanta si care a fost constatata printr-o decizie a Curtii de Justitie a Uniunii Europene.

    20. Subcontractanti

    20.1. - Prestatorul are obligatia, în cazul în care subcontracteaza parti din contract, de a încheia contracte cu subcontractantii desemnati, în aceleasi conditii în care el a semnat contractul cu achizitorul.

    20.2. - (1) Prestatorul are obligatia de a prezenta la încheierea contractului toate contractele încheiate cu subcontractantii desemnati.

    (2) Lista subcontractantilor, cu datele de recunoastere ale acestora, precum si contractele încheiate cu acestia se constituie în anexe la contract.

    20.3. - (1) Prestatorul este pe deplin raspunzator fata de achizitor de modul în care îndeplineste contractul.

    (2) Subcontractantul este pe deplin raspunzator fata de prestator de modul în care isi îndeplineste partea sa din contract.

    (3) Prestatorul are dreptul de a pretinde daune-interese subcontractantilor daca acestia nu isi îndeplinesc partea lor din contract.

    20.4. - Prestatorul poate schimba oricare subcontractant numai daca acesta nu si-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului.

     20.5. - Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achizițiile publice. Prestatorul va transmite achizitorului informaţiile referitoare la noii subcontractanți şi va obţine acordul acestuia privind eventualii noi subcontractanţi implicaţi ulterior în executarea contractului. Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.
    (3) Noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

    (4) Prestatorul are obligaţia de a notifica achizitorului orice modificări ale informaţiilor privind subcontractanții, pe durata contractului de achiziţie publică. Contractele cu subcontractanții şi declaraţiile acestora vor fi prezentate cu cel puţin 15 zile înainte de momentul începerii prestării serviciilor de către noii subcontractanţi. Înlocuirea / implicarea subcontractanţilor de către prestator în perioada de implementare a contractului se realizează numai cu acordul achizitorului.
    21. Cesiunea

    21.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

    21.2. – Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil. 
    21.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.

    21.4 - Solicitările de plată către terţi pot fi onorate numai după operarea unei cesiuni în condiţiile prevazute la 21.2 si 21.3.

   21.5 Cesiunea de creanta in favoarea subcontractantilor.


(1) In conditiile in care subcontractantul/subcontractantii nominalizati in oferta si-au exprimat optiunea, prin contractul incheiat cu prestatorul – anexa la prezentul Contract – de a fi platiti direct de catre achizitor pentru partea/partile din contract pe care o indeplineste/indeplinesc, aceasta plata va opera daca sunt respectate urmatoarele conditii :



a) prin oferta sa, prestatorul a indicat denumirea subcontractantilor si date de contact ale acestora, partea/partile din contract care urmeaza sa fie indeplinit/ indeplinite de catre acestia, valoarea la care se ridica partea/partile respectiva/respective, precum si acordul subcontractantilor cu privire la aceste aspecte ;



b) subcontractantii au adresat achizitorului o solicitare scrisa, pana la data incheierii contractului de achizitie publica sau la momentul introducerii acestora in contractul de achizitie publice, dupa caz, cu privire la efectuare platii directe ;



c) in contractele de subcontractare incheiate intre prestator si subcontractanti sunt prevazute clauze, fara echivoc, privind cesionarea de catre prestator a creantelor rezultate din prezentul contract de achizitie corespunzatoare partii din contract indeplinita de subcontractant, conditiile si momentul la care eventuala cesiune isi produce efectele ;



d )achizitorul a fost notificat in scris de catre prestator sau de catre subcontractantul acestuia cu privire la momentul transferului creantei si la valoarea creantei ;



e) subcontractantii au confirmat prin documente agreate de cele 3 parti (achizitor, prestator si subcontractant) ca au executat partea din acordul de subcontractare la care s-au angajat, in situatia in care prestatorul, in mod nejustificat, blocheaza confirmarea executarii obligatiilor asumate la care s-a angajat.

(2) Dispozitiile ali. (1) nu diminueaza raspunderea prestatorului in ce priveste modul de indeplinire a prezentului contract.

(3) Prestatorul are obligatia de a notifica achizitorului orice modificari ale informatiilor prevazute la alin. (1) lit. a) a prezentului articol, survenite pe durata contractului.

    22. Forta majora

    22.1. - Forta majora este constatata de o autoritate competenta.

    22.2. - Forta majora exonereaza partile contractante de îndeplinirea obligatiilor asumate prin prezentul contract, pe toata perioada în care aceasta actioneaza.

    22.3. - Indeplinirea contractului va fi suspendata în perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

    22.4. - Partea contractanta care invoca forta majora are obligatia de a notifica celeilalte parti, imediat si în mod complet, producerea acesteia si sa ia orice masuri care îi stau la dispozitie în vederea limitarii consecintelor.

    22.5. - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna dintre parti sa poata pretinda celeilalte daune-interese.

    23. Solutionarea litigiilor

    23.1. - Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

    23.2. - Daca, dupa 15 zile de la începerea acestor tratative, achizitorul si prestatorul nu reusesc sa rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

   24. Confidențialitatea informațiilor și protecția datelor cu caracter personal

24.1. Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului. 
24.2. Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal, inclusiv prevederile GDPR, ale legislației de punere în aplicare, precum și deciziile pe care autoritatea de supraveghere le emite periodic în legătură cu acestea, atunci când prelucrează date cu caracter personal în executarea contractului. 

24.3. Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate, situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la: 

a) capacitatea de a respecta drepturile persoanelor vizate privind ștergerea, corectarea sau transferul informațiilor personale; 

b) informarea în caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia; 

c) îndeplinirea tuturor îndatoririlor obligatorii privind documentarea conformării cu Regulamentul 679/2016. 

24.4. Părțile pot utiliza doar acele date personale ale semnatarilor, pe care sunt autorizați sau pentru care au dreptul, conform prevederilor legale în vigoare în limita contractului pe care îl au încheiat, acesta fiind baza legală a prelucrării; orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului. 

24.5. Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză, respetiv: 

a) vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal; 

b) vor preveni utilizarea fără autorizație a sistemelor de prelucrare a datelor; 

c) se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare; 

d) se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor; 

e) se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor; 

f) se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contract încheiat între Părți; 

g) se vor asigura că datele cu caracter personal sunt protejate de distrugere sau pierdere accidentală; 

h) se vor asigura că datele colectate în scopuri diferite pot fi prelucrate separat. 
24.6. Părțile se obligă să nu divulge în nici o împrejurare alte date cu caracter personal în legătură cu angajații, beneficiarii desemnați și / sau reprezentanții celeilalte părți contractante, decât cele necesare pentru prestarea serviciilor conform contractului. 

24.7. Părțile sunt responsabile, conform prevederilor privind protecția datelor cu caracter personal aplicabile, să informeze în mod corespunzător persoanele vizate cu privire la propriile operațiuni de prelucrare a datelor cu caracter personal. 

24.8. Nici una din părți nu va accepta vreo răspundere pentru încălcarea de către cealaltă parte a legislației aplicabile privind protecția datelor cu caracter personal. Pentru evitarea eventualelor neînțelegeri, părțile se obligă să-și stabilească în mod independent scopurile și mijloacele de prelucrare a datelor cu caracter personal. 

24.9. Părțile se obligă să asigure: 

a) informarea adecvată a propriilor angajați, reprezentanți sau beneficiari, în ceea ce privește dezvăluirea datelor cu caracter personal; 

b) respectarea drepturilor persoanelor vizate, conform prevederilor legale protecția datelor cu caracter personal aplicabile, inclusiv GDPR. 

c) îndeplinirea obligațiilor ce le revin în cazul încălcării securității datelor cu caracter personal; 

d) implementarea unor măsuri tehnice și organizatorice adecvate care să asigure securitatea și confidențialitatea datelor cu caracter personal prelucrate în cadrul contractului.
   25. Conduita Contractantului

   25.1 Prestatorul/Personalul Prestatorului /Subcontractanții va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară. Prestatorul nu va face declarații publice cu privire la Serviciile prestate în cadrul Contractului și nu va participa la nicio activitate care poate fi în conflict cu obligațiile sale contractuale, fără a avea acordul prealabil al Achizitorului.

   25.2 Plățile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obțină în legătură cu acest contract. Nici prestatorul nici personalul acestuia nu va accepta orice comision, reducere, alocație, plată indirectă sau orice alt venit/beneficiu în legătură cu sau ca rezultat al îndeplinirii obligațiilor prevăzute în acest contract.
   25.3 Contractantul nu va avea niciun drept, direct sau indirect, la vreo redevență, facilitare sau comision cu privire la orice bun sau procedeu brevetat sau protejat utilizate în scopurile Contractului.

    26. Limba care guvernează contractul

    26.1. - Limba care guvernează contractul este limba romana.

    27. Comunicări

    27.1. - (1) Orice comunicare dintre părți, referitoare la îndeplinirea prezentului contract, trebuie sa fie transmisa în scris.

    (2) Orice document scris trebuie înregistrat atât în momentul transmiterii, cat si în momentul primirii.

    27.2. - Comunicările între parți se pot face si prin telefon, fax sau e-mail, cu condiția confirmării în scris a primirii comunicării.

    28. Legea aplicabila contractului

    28.1. - Contractul va fi interpretat conform legilor din Romania.

    28.2. - Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

29. Egalitatea de șanse și nediscriminarea

    29.1. - In executarea contractului de servicii, prestatorul se obligă să respecte principiul egalității de șanse şi de tratament, în cadrul relațiilor de muncă de orice fel. Prestatorul garantează nediscriminarea in procesul de angajare a personalului pe criterii de sex, apartenență la grupuri minoritare, rasă religie, vârstă, dizabilităţi etc.

    29.2. – In executarea contractului de servicii, Prestatorul se obligă să respecte și să încurajeze accesul persoanelor dezavantajate la locurile de munca nou create.

30. Drepturi de proprietate intelectuala. Cedarea drepturilor patrimoniale. 

30.1.-Orice rapoarte şi date precum hărți, diagrame, schițe, instrucțiuni, planuri, statistici, calcule, baze de date, software şi înregistrări justificative ori materiale achiziționate, compilate ori elaborate de către prestator sau de către personalul sau salariat ori contractat în executarea contractului de servicii vor deveni proprietatea exclusiva a achizitorului, ca urmare a cedării drepturilor patrimoniale asupra documentației anterior menționată, de către prestator. 

30.2.- Prestatorul va ceda drepturile patrimoniale asupra documentației/ documentelor predate, fără nicio pretenție si in mod exclusiv către achizitor, după recepția și efectuarea plăți acestora. Achizitorul având dreptul de a decide utilizarea acestora, conform necesităților. 

30.3.- După încetarea contractului de servicii, prestatorul va remite toate aceste documente şi date achizitorului. Prestatorul va păstra copii ale acestor documente ori date, pe care nu le va utiliza în scopuri care nu au legătura cu contractul de servicii, fără acordul scris prealabil al achizitorului. 

30.4.- Prestatorul nu va publica articole referitoare la serviciile care fac obiectul prezentului contract şi nu va face referire la aceste servicii în cursul executării altor servicii pentru terți și nu va divulga nici o informație furnizata de achizitor, fără acordul scris prealabil al acestuia. 

30.5.- Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobândite în executarea contractului de servicii vor fi proprietatea exclusiva a achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de alta natura, cu excepția situațiilor în care exista deja asemenea drepturi de proprietate intelectuala ori industriala.

                 Prezentul contract este încheiat într-un singur exemplar, semnat electronic de părți și intră în vigoare la data semnării acestuia de către ultima parte.
                 Achizitor,                                                                     Prestator,

PAGE  
3
3

